PRITARTA

Joniškio lopšelio-darželio „Ąžuoliukas“

 tarybos 2019 m. sausio 28 d.

 posėdžio protokolu Nr. 1

**JONIŠKIO VAIKŲ LOPŠELIS – DARŽELIS „ĄŽUOLIUKAS“**

**STARTEGINIS VEIKLOS PLANAS**

**2019-2021 METAMS**

JONIŠKIS

**JONIŠKIO VAIKŲ LOPŠELIO –DARŽELIO „ĄŽUOLIUKAS“ STRATEGINIS VEIKLOS PLANAS 2020-2022 METAMS**

**I ĮVADAS**

 Joniškio vaikų lopšelis – darželis „Ąžuoliukas“ yra biudžetinė Joniškio rajono savivaldybės įstaiga, teikianti ikimokyklinio, priešmokyklinio ir specialiojo ugdymo paslaugos.

 Joniškio vaikų lopšelio – darželio „Ąžuoliukas“ strateginis planas nusako įstaigos strategines kryptis, tikslus, laukiamus rezultatus. Strateginio plano tikslas – efektyviai ir tikslingai organizuoti įstaigos veiklą, pasirinkti tolimesnės veiklos kryptis ir prioritetus, telkti įstaigos bendruomenę sprendžiant aktualiausias ugdymo(si) ir socialumo problemas, numatyti kaip bus įgyvendinami valstybės, steigėjo bei įstaigos ugdymo kokybei keliami reikalavimai, kaitos pokyčiai. Įgyvendinant lopšelio - darželio strateginį planą siekiama užtikrinti šiuolaikinės visuomenės poreikius atitinkančią ugdymo kokybę, paslaugų prieinamumą.

 Rengiant strateginį planą vadovautasi Valstybinės švietimo 2013-2022 metų strategijos nuostatomis, Lietuvos Respublikos švietimo ir mokslo ministerijos 2017-2019 metų strateginio veiklos plano nuostatomis, Lietuvos Respublikos švietimo įstatymu, Joniškio rajono savivaldybės strateginiu plėtros planu 2014-2020 metams, vaikų lopšelio – darželio „Ąžuoliukas“ nuostatais, veiklos įsivertinimo rezultatais, veiklos ataskaitomis, bendruomenės narių rekomendacijomis ir pasiūlymais. Rengiant strateginį veiklos planą atsižvelgiama į vaikų lopšelio – darželio vykdomą veiklą bei turimus žmogiškuosius, materialinius išteklius, poreikius bei lūkesčius.

 Vaikų lopšelis – darželis „Ąžuoliukas“ ugdymą organizuoja pagal 2017 metais įstaigos pedagogų parengtą, 2016 metais pakoreguotą Ikimokyklinio ugdymo programą „Aukit, aukit ąžuoliukai“, Priešmokyklinio ugdymo bendrąją programa, tarptautine programa „Zipio draugai“, kitus trumpalaikius ugdymo projektus.

 Joniškio vaikų lopšelis – darželis „Ąžuoliukas“ yra biudžetinė įstaiga, finansuojama iš Lietuvos Respublikos valstybės biudžeto. Gauti asignavimai naudojami darbo užmokesčiui išmokėti, socialiniam draudimui, išlaidoms už prekes ir paslaugas, remontui. Kiti finansavimo šaltiniai yra 2% parama.

**II IŠORINĖS IR VIDINĖS APLINKOS ANALIZĖ**

|  |
| --- |
| IŠORINĖS APLINKOS ANALIZĖ |
| **Politiniai – teisiniai veiksniai.** | Joniškio vaikų lopšelis – darželis „Ąžuoliukas“ savo veiklą grindžia Lietuvos Respublikos Konstitucija, Lietuvos Respublikos įstatymais, Vaiko teisių konvencija, Lietuvos Respublikos Vyriausybės nutarimais, švietimo ir mokslo ministro įsakymais, Joniškio rajono savivaldybės tarybos ir administracijos direktoriaus patvirtintais dokumentais, Joniškio rajono savivaldybės strateginiu plėtros planu ir darželio nuostatais.Įstaigos veiklai ir jos strateginio plano kryptims įtakos turi Lietuvos teisiniai ir politiniai veiksniai.Pastaraisiais metais priimami ikimokykliniam ir priešmokykliniam ugdymui palankūs sprendimai. Mokinio krepšelio lėšos sudaro galimybes atnaujinti ugdymo aplinką, kelti pedagogų kvalifikaciją. |
| **Ekonominiai veiksniai.** | Ikimokyklinis ugdymas glaudžiai susijęs su šeimos dalyvavimu ugdymo procese. Biudžeto lėšos, MK lėšos, 2 procentų GPM lėšos, naudojamos racionaliai ir tikslingai.Lopšelio – darželio veiklą įtakoja galimybė pasinaudoti Europos Sąjungos struktūrinių fondų parama, galimybė dalyvauti šalies bei Joniškio rajono savivaldybės finansuojamuose projektuose.  |

|  |  |
| --- | --- |
| **Socialiniai veiksniai.** | Tęsiasi jaunų šeimų emigracija. Tai reiškia, kad išvyksta ir potencialūs įstaigos klientai – ikimokyklinio amžiaus vaikai.Esant dideliam tėvų užimtumui mažai laiko skiriama bendravimui su vaikais. Televizoriai, kompiuteriai atitolina bendravimą šeimoje. Mažėja fizinis aktyvumas nulemiantis prastėjančią vaikų sveikatą. Žymiai padidėjęs socialiai remtinų šeimų skaičius, daugėja vaikų, turinčių specialiųjų ugdymosi poreikių. Mažai uždirbančių šeimų vaikai gauna nemokamą maitinimą.  |
| **Technologiniai veiksniai.** | Labai svarbu, kad visi pedagogai įgytų deramą kompiuterinį raštingumą. Tai turėtų tapti priemone informacijai kaupti, laikyti, apdoroti pateikti ir perduoti.Optimaliai naudojamos informacinės technologijos skatins vaikus tyrinėti, atrasti, spręsti problemas. Informacija apie darželio veiklą skelbiama interneto svetainėje www. <http://azuoliukas-joniskis.lt/> |
| **Materialiniai ištekliai** | Įstaigos lėšas sudaro: savivaldybės biudžeto lėšos, mokinio krepšelio lėšos, specialiosios programos lėšos, labdaros ir paramos lėšos, programų, projektų lėšos. Planuojamų lėšų sąmatų projektai rengiami kasmet pagal Joniškio rajono savivaldybės pateiktus reikalavimus ir tvirtinama savivaldybės tarybos sprendimu. |
| **Žmogiškieji ištekliai** | Lopšeliui-darželiui patvirtinti 44,75 etatai, dirba 43 darbuotojai. Lopšelyje-darželyje dirba 21 pedagogas, iš kurių 17 atestuoti vyresniojo auklėtojo kvalifikacinei kategorijai, 1 turi auklėtojo kvalifikacinę kategoriją, 3 turi metodininko kvalifikacinę kategoriją. Reikalingas auklėtojo padėjėjo etatas darbui su specialiųjų poreikių turinčiais vaikais.  |
| **Planavimo sistema** | Įstaiga savo veiklą planuoja rengdama strateginį veiklos planą, mokslo metų veiklos planus. Ikimokyklinio ir priešmokyklinio ugdymo pedagogai rengia metinius ugdomosios veiklos planus, planuoja kasdieninę veiklą. Planuojant įstaigos veiklą aktyviai dalyvauja įstaigos savivaldos institucijos, lopšelio-darželio direktoriaus įsakymu sudarytos darbo grupės. |

**STIPRIŲJŲ IR SILPNŲJŲ PUSIŲ GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės** | **Silpnybės** |
| Darbuotojai išsilavinę, kvalifikuoti, kūrybingi.Pagalba specialiųjų poreikių vaikams.Dalyvavimas respublikiniuose sveikatingumo projektuose, tarptautiniame prevenciniame projekte „Zipio draugai“.Papildoma vaikų veikla (dailė, šokis, muzika).Geras vaikų maitinimas.Palaipsniui vyksta vidaus ir lauko edukacinių aplinkų atnaujinimas.  | Nepakankamai veiksminga bendruomenės narių bendravimo ir bendradarbiavimo kokybė.Tobulintina ugdomojo proceso planavimo kokybė.Neišnaudojamos naujųjų technologinių galimybės ugdymo proceso tobulinimui.Stokojama pagalbos specialistų, siekiant užtikrinti kokybišką specialiųjų poreikių vaikų ugdymą. Trūksta pedagogų iniciatyvos, siekiant aukštesnių kvalifikacinių kategorijų.Trūksta patalpų (nėra sporto salės).Nesaugi lopšelio-darželio aplinka: šaligatviai kelia grėsmę vaikų sveikatai.Nepakankamai išnaudojama socialinė partnerystė siekiant ugdymo kokybės ir įvairovės.  |
| **Galimybės** | **Grėsmės** |
|   Taikymas patrauklių ir veiksmingų priemonių, skatinančių aktyvų šeimos dalyvavimą ugdymo procese.Nuolatinis siekimas profesinio tobulėjimo. Skleisti savo darbo patirtį rajone, palaikyti ryšį su priešmokyklini ugdymo ir pradinių klasių pedagogais. Naujų ugdymo(si) formų taikymas ugdomajame procese. Siekti aktyvaus ugdytinių tėvų − pedagogų bendravimo ir bendradarbiavimo su socialiniais partneriais.Vaiko sveikatos stiprinimo galimybės.Skatinti kūrybinių išteklių panaudojimą, kuriant įstaigos aplinką. | Daugėjantis vaikų su kalbos ir komunikacijos, elgesio ir kitais raidos vystymosi sutrikimais skaičius.Neturint įstaigoje psichologo sunku suteikti sistemingą, efektyvią pagalbą vaikui ir jo šeimai. Tėvų užimtumas − ribotos galimybės dalyvauti ugdomojoje veikloje.Didelė įstaigos veiklą reglamentuojančių teisės aktų kaita. |

**Vizija**

Patraukli, atvira bendruomenei ikimokyklinio/priešmokyklinio ugdymo įstaiga, orientuota į vaiką ir jo šeimą, puoselėjanti sveikatinimo idėjas, meninę raišką, ugdanti gyvenimui būtinas kompetencijas, tenkinanti prigimtinius vaiko poreikius

**Misija**

Lopšelis – darželis „Ąžuoliukas“ – ugdymo įstaiga, teikianti kokybišką ikimokyklinį, priešmokyklinį, specialųjį ugdymą su meninės krypties lavinimu, sveikos gyvensenos puoselėjimu, glaudžiai bendradarbiaujanti su šeima, socialiniais partneriais, racionaliai, taupiai bei tikslingai naudojanti įstaigai skirtas lėšas.

**Filosofija**

Kiekvienas vaikas – unikalus, jį reikia mylėti, saugoti ir gerbti tokį, koks jis yra.

**STRATEGIJOS PRIORITETINĖS SRITYS**

* Švietimo kokybės gerinimas ir ugdymo modernizavimas
* Saugi, moderni aplinka
* Vaikų sveikatos stiprinimas

**ĮSTAIGOS STRATEGIJOS TIKSLAI**

* Užtikrinti ugdymo paslaugų kokybę.
* Modernizuoti vidaus ir lauko edukacines erdves, pritaikant jas vaikų poreikiams.
* Sudaryti sąlygas ugdyti, stiprinti, gerinti savo ir kitų sveikatą.

**STRATEGIJOS REALIZAVIMO PRIEMONIŲ PLANAS**

|  |
| --- |
| **1. TIKSLAS**Užtikrinti ugdymo paslaugų kokybę. |
| **Priemonė** | **Rezultatas** | **Įgyvendinimo laikas** | **Atsakingas** | **Lėšos** |
| 1.1. UŽDAVINYSTobulinti ugdymo turinio kaitą, atitinkančią šiuolaikinio ugdymo tikslus. |
| 1.1.1. Patobulinti lopšelio-darželio ikimokyklinio ugdymo programą „Aukit, aukit ąžuoliukai“, atsižvelgiant į švietimo naujoves. | Individuali darželio programa, deranti prie priešmokyklinės programos. | 2019-2021 m. | Direktorius, direktoriaus pavaduotojas ugdymui, pedagogai | Intelektualiniai resursai |
| 1.1.2. Dalyvavimas projektinėje veikloje. | Dalyvaujama miesto, respublikiniuose, tarptautiniuose projektuose. | 2019-2021 m. | Direktorius, direktoriaus pavaduotojas ugdymui, pedagogai | Intelektualiniai resursai |
| 1.1.3. Vaikų asmenybės ir kultūros puoselėjimas. | Renginių organizavimas, jų analizė ir vertinimas.Sudarytos palankios sąlygos vaikų saviraiškai, iniciatyvai, kūrybiškumui atsiskleisti. | 2019-2021 m. | Direktoriaus pavaduotojas ugdymui,pedagogai | Intelektualiniai resursai, mokinio krepšelio lėšos |
| 1.1.4. Pedagoginės priežiūros vykdymas. | Atlikta ugdymo turinio planavimo, vaikų pažangos vertinimo analizė, nustatyti trūkumai, numatytos tobulinimo kryptys. | 2017-2019 m. | Direktorius, direktoriaus pavaduotojas ugdymui | Intelektualiniai resursai |
| 1.2. UŽDAVINYSIKT diegimas ugdyme |
| 1.2.1. Informacinių technologijų pedagogų darbe įsisavinimo bei panaudojimo galimybių plėtimas. | Visos įstaigos grupės aprūpintos kompiuteriais. | 2019 m. | Direktorius, direktoriaus pavaduotojas ugdymui, pedagogai | Intelektualiniai resursai, mokinio krepšelio lėšos |
| 1.2.2. Patobulinti ugdymo planavimą ir vaikų gebėjimų vertinimą, pritaikant informacinių komunikacinių technologijų (IKT) galimybes. | Visi pedagogai naudoja IKT ugdymo procese: planavimui, analizavimui, vaikų pasiekimų vertinimui, ugdytinių šeimos informavimui. | 2019-2021 m. | Direktorius, direktoriaus pavaduotojas ugdymui, pedagogai | Intelektualiniai resursai |
| 1.3. UŽDAVINYSGilinti pedagogų kompetencijas |
| 1.3.1.Pedagogų ir nepedagoginio personalo kvalifikacijos tobulinimas. | Pedagogai ir kiti įstaigos darbuotojai nuolat atnaujina žinias aktualiais ugdymo bei organizavimo klausimais. | 2019-2021 m. | Įstaigos darbuotojai | Mokinio krepšelio lėšos, savivaldybės lėšos |
| 1.3.2. Gerosios darbo patirties sklaida įstaigoje, mieste, rajone ir respublikoje. | Pedagogai organizuoja ir dalyvauja miesto, respublikinėse parodose, konferencijose, skaito pranešimus, pristato stendinius pranešimus.Rengiami straipsniai miesto, respublikos leidiniuose, interneto portaluose. | 2019-2021 m. | Direktorius, direktoriaus pavaduotojas ugdymui, pedagogai | Intelektualiniai resursai |
| **2. TIKSLAS**Modernizuoti vidaus ir lauko erdves, pritaikant jas vaikų poreikiams. |
| **Priemonė** | **Rezultatas** | **Įgyvendinimo laikas** | **Atsakingas** | **Lėšos** |
| 2.1. UŽDAVINYSKurti naujas ir tobulinti esamas edukacines erdves. |
|  |  |  |  |  |
| 2.1.1.Lauko erdvių atnaujinimas. | Atnaujintos lauko žaidimų aikštelės, įrengimai. | 2019-2021 m. | Direktorius, direktoriaus pavaduotojas ugdymui, ūkvedys | Mokinio krepšelio lėšos, lėšos įstaigos reikmėms,2 proc. paramos lėšos |
| 2.1.3. Edukacinė veikla už įstaigos ribų (išvykos į muziejus, parkus, kitas lankytinas miesto, rajono vietas). | Plečiama ugdymo erdvė paįvairina ugdymą. | 2019-2021 m. | Direktorius, direktoriaus pavaduotojas ugdymui, pedagogai | Mokinio krepšelio lėšos,intelektualiniai resursai  |
| 2.2. UŽDAVINYSAtnaujinti ugdymo(si) aplinką ir įrangą. |
| 2.2.1. Užtikrinti saugią, higienos normos reikalavimus atitinkančią aplinką. | Visų grupių patalpos atitinka higienos normos reikalavimus. | 2019-2021 m. | Direktorius, ūkvedys | Mokinio krepšelio lėšos, lėšos įstaigos reikmėms,2 proc. paramos lėšos |
| 2.2.2. Planuoti ir vykdyti grupių baldų ir minkšto inventoriaus atnaujinimą. | Pagerintos darbo ir ugdymo(si) sąlygos. | 2019-2021 m. | Direktorius, direktoriaus pavaduotojas ugdymui, ūkvedys | Mokinio krepšelio lėšos, lėšos įstaigos reikmėms,2 proc. paramos lėšos |
| 2.2.3. Dalyvavimas projektuose, siekiant pritraukti papildomų lėšų edukacinėms aplinkoms gerinti. | Atnaujintos edukacinės aplinkos, gerės ugdymo kokybė.  | 2019-2021 m. | Direktorius, direktoriaus pavaduotojas ugdymui, pedagogai | Intelektualiniai resursai, projektų lėšos |
| **3. TIKSLAS**Sudaryti sąlygas gerinti, stiprinti sveikatą. |
| **Priemonė** | **Rezultatas** | **Įgyvendinimo laikas** | **Atsakingas** | **Lėšos** |
| 3.1. UŽDAVINYSUžtikrinti sveikatos priežiūros kokybę, kuriant sveiką aplinką įstaigoje. |
| 3.1.1.Bendradarbiauti su sveikatos priežiūros įstaigomis. | Visuomenės sveikatos priežiūros specialistė, sveikatos ugdymo ir mitybos specialistė bendrauja su pedagogais, organizuoja sveikatos renginius vaikams ir bendruomenei. | 2019-2021 m. | Visuomenės sveikatos priežiūros specialistė, slaugytoja, pedagogai | Intelektualiniai resursai, socialinių partnerių lėšos |
| 3.1.2. Projektų, stiprinančių vaikų sveikatą, rengimas. | Įgyvendinami sveikatos projektai. Kasmet atliekama vaikų sergamumo analizė. | 2019-2021 m. | Visuomenės sveikatos priežiūros specialistė, direktoriaus pavaduotojas ugdymui, pedagogai | Intelektualiniai resursai. |
| 3.2. UŽDAVINYSStiprinti vaikų sveikatą, įtraukiant vaikų šeimos narius ir socialinius partnerius. |
| 3.2.1.Bendruomenės švietėjiškos veiklos įstaigoje sveikatos klausimais organizavimas. | Prevencinis darbas su šeima vaikų sveikatos ugdymo ir sveikatos saugojimo klausimais įstaigoje.  | 2019-2021 m. | Direktorius, visuomenės sveikatos priežiūros specialistė, sveikatos ugdymo ir mitybos specialistė, pedagogai | Intelektualiniai resursai, socialinių partnerių lėšos |
| 3.2.2.Organizuoti veiklas, stiprinančias vaikų sveikatą. | Formuojami sveikos gyvensenos įgūdžiai. | 2019-2021 m. | Direktoriaus pavaduotojas ugdymui, visuomenės sveikatos priežiūros specialistė, sveikatos ugdymo ir mitybos specialistė, pedagogai | Intelektualiniai resursai, socialinių partnerių lėšos |
| 3.2.3.Dalyvauti respublikiniuose, miesto sveikatinimo renginiuose. | Įgyvendinti respublikiniai, miesto sveikatinimo renginiai. | 2019-2021 m. | Direktorius, direktoriaus pavaduotojas ugdymui, visuomenės sveikatos priežiūros specialistė, pedagogai | Intelektualiniai resursai, socialinių partnerių lėšos |

|  |  |  |
| --- | --- | --- |
|  |  | SUDERINTAPanevėžio lopšelio-darželio „Kregždutė“profesinės organizacijos pirmininkeV. Tidikiene |